Apr 10,2016
ఎల్‌ఐసీితో చేతులు కలిపిన సిడ్బీ
ముంబయి: అంకుర సంస్థలు, సూక్ష్మ, చిన్న, మధ్య తరహా వ్యాపార సంస్థలకు (ఎంఎస్‌ఎంఇ) మద్దతు ఇచ్చేందుకు ఎల్‌ఐసీతో 'స్మాల్‌ ఇండిస్టీస్‌ డెవలప్‌మెంట్‌ బ్యాంకు ఆఫ్‌ ఇండియా' (సిడ్బీ) ఒక ఒప్పందం కుదుర్చుకుంది. ఈ ఒప్పందంలో భాగంగా ఎల్‌ఐసీతో కలిసి ఒక నిధిని ఏర్పాటు చేస్తామని సిడ్బీ సంస్థ సీఎండీ శివాజీ పేర్కొన్నారు. ఈ ఒప్పందం ఆర్థిక శాఖ సహాయ మంత్రి జయంత్‌ సిన్హా సమక్షంలో జరిగిందన్నారు. ఔత్సాహికవేత్తలకు మద్దతు ఇవ్వడానికి 'ఇండియా యాస్పిరేషన్‌ ఫండ్‌' (ఐఎఎఫ్‌)ను ఏర్పాటు చేయనున్నట్లు తెలిపారు. ఐఏఎఫ్‌లో ఎల్‌ఐసీి పది శాతం వాటా కలిగి ఉంటుందని వివరించారు. 2015 బడ్జెట్‌లో ఐఏఎఫ్‌ కోసం రూ.2,000 కోట్ల కార్పస్‌ ఫండ్‌ సమకూర్చిన విషయాన్ని ఆయన ఈ సందర్భంగా గుర్తు చేశారు.
మీ స్నేహితులకు రికమెండ్ చెయ్యండి